# data[].attributes.headline
Undervisning: Sport, Krop & Personligt Drive

# data[].attributes.subject
Undervisning: Sport, Krop & Personligt Drive

# data[].attributes.body
En velfungerende krop er vigtig for vores velbefindende, energi og relationer til andre mennesker. I dette fag kobles træning, kost og personlig udvikling, og sigter mod at give dig mere overskud og viden omkring, hvordan du gennem en mere aktiv livsstil selv kan gøre en forskel. Du lærer om, hvordan fysisk aktivitet og sundhed har betydning for dit engagement og sind, samt for din motivation og energi i hverdagen.

Du bliver klogere på kroppens opbygning og funktioner, samt på hvordan bestemte træningsformer påvirker kroppen. Vi benytter landenes fantastiske natur og muligheder aktivt i undervisningen.

Du kommer til at planlægge dit eget program ud fra personlige mål om mere energi, en sundere livsstil, vægttab eller øget fysisk styrke? Den personlige udvikling retter sig mod, at du finder dine stærke sider og udvikler dem. Vi vil inspirere dig til nytænkning og give dig mod på at træffe beslutninger om fremtiden. Målet er, at du får ny energi, motivation, har det sjovt og oplever fællesskab og bevægelsesglæde på en intens og anderledes måde.

Forløbet har ca. 40-60 timers undervisning fordelt på 2-3 uger. Se nærmere under de enkelte ophold.

# data[].attributes.body
Kunden skal sørge for de til rejsen nødvendige pas, visa og vaccinationer. Kunden forpligtiger sig til at holde sig underrettet om evt. ændrede mødetider, videre og/eller hjemrejsetider samt genbekræftelse af flystrækninger ved at kontakte agenter og luftfartsselskaber. Dette skal ske senest 24 timer, oftest 72 timer, før rettidigt fremmødetidspunkt, såfremt andet ikke er anført i rejseplanen. Kunden forpligter sig ligeledes til at møde rettidigt på de i rejseplanen eller lign. oplyste mødesteder og tidspunkter for ture, videre-, ud- og hjemrejse. Udebliver kunden fra rejsen eller dele heraf, godtgøres der intet herfor. Dette gælder ligeledes såfremt udeblivelsen beror på manglende eller ugyldige pas, viseringer, vaccinationer eller andre nødvendige rejsedokumenter - herunder fejl i oplyst fulde navn. Desuden gælder, at såfremt deltageren under rejsen ikke overholder DSC´s reglementer for god ro og orden, eller overtræder det pågældende lands love eller i det tilfælde, at kunden ikke har oplyst DSC omkring eksisterende fysiske og psykiske lidelser o.a., vil opholdet blive afbrudt og kunden hjemsendt for egen regning, uden der i øvrigt vil kunne kræves kompensation for den manglende del af opholdet.

# data[].attributes.body
Der er en lille risiko for terrorangreb i Mexico, herunder mod turister og andre rejsende.

Rejsende bør generelt udvise forsigtighed og være opmærksomme på, at der flere steder i Mexico, herunder i de nordlige delstater grænsende op til USA, foregår et til tider særdeles voldeligt opgør mellem politi- og sikkerhedsstyrker og organiserede kriminelle (narkokarteller) samt mellem narkokartellerne indbyrdes. Dette gælder særligt i delstaterne Tamaulipas, Guerrero, Michoacán, Jalisco, Estado de México og Morelos.

Berigelseskriminalitet, herunder voldelige overfald, væbnede røverier, tyverier mv. er relativt udbredt i Mexico.

Rejsende opfordres til at holde sig fra steder, hvor større menneskemængder er forsamlet og til at forlade området, hvis der opstår demonstrationer eller uroligheder.

Uroligheder i forbindelse med demonstrationer kan ligeledes medføre vejspærringer. Man bør ikke forsøge at krydse disse vejspærringer, da dette kan medføre fjendtlige reaktioner fra myndigheder og/eller demonstranter. Følg myndighedernes anvisninger og medbring altid ID til brug ved eventuelle sikkerhedskontroller.

Mexico oplever udbrud af Zikavirus. Virussen kan udgøre en speciel risiko for gravide og kvinder, der påtænker at blive gravide. Læs mere om Sundhedsstyrelsens anbefalinger til gravide og kvinder, der påtænker at blive gravide, hér og mere information om Zikavirus påStatens Seruminstituts hjemmeside.

# data[].attributes.body
Gyldig: 04.08.2016

Senest redigeret  27.05.2016

Rejsevejledningen for Cuba er senest opdateret den 27. maj 2016 med redaktionelle ændringer. Det overordnede sikkerhedsniveau er ikke ændret.

Fold alle afsnit ind

Resumé

Der er en lille risiko for terrorangreb i Cuba, herunder mod turister og andre rejsende.

Den generelle sikkerhed i Cuba er relativt god og stabil, dog er omfanget af berigelseskriminalitet omfattende.

Cuba oplever udbrud af Zikavirus. Virussen kan udgøre en speciel risiko for gravide og kvinder, der påtænker at blive gravide. Læs mere om Sundhedsstyrelsens anbefalinger til gravide og kvinder, der påtænker at blive gravide, hér og mere information om Zikavirus påStatens Seruminstituts hjemmeside.

# data[].attributes.body
Efter nogle spændende uger i Costa Rica, rejser I til historiske Cuba. Her skal I på 2 ugers intens, kulturel rundrejse, hvor I får det autentiske Cuba helt ind under huden. De første dage bruges i Havana, hvor der bl.a. er undervisning i salsa, så I er klar til et besøg til et af ugens højdepunkter - et besøg til Casa Musica, hvor I kan afprøve jeres evner sammen med de lokale. I får også undervisning i Cubas historie og ser nogle af de utallige, spændende steder i byen. I vil få følelsen af at være sat tilbage i tiden, når I ser gamle amerikanske ”flydere” køre rundt i byen blandt trillebøre og hestevogne.

Fra Havana kører I til det provinsielle Cuba i Trinidad, med små, brostensbelagte gader og hvor både strande, eksotisk regnskov og kulturelle indtryk kan opleves på samme dag. Naturligvis besøger I også det lokale Casa Musica i byen. Fra Trinidad tager I til Vinales, som er centrum for tobaksproduktionen på øen. Her skal I se tobaksmarkerne, opleve hvordan bønderne bor og lever, besøge grotter og vandre i det smukke bjergområde.

# data[].attributes.body
Efter de mange kulturelle og naturmæssige indtryk og oplevelser, påbegynder I 2 ugers undervisning i Sport, Krop & Personligt Drive. Det er lærerig, sjov og aktiv undervisning, hvor du bliver klogere på, hvordan du gennem en mere aktiv livsstil kan få mere overskud, energi og motivation i hverdagen. Du kommer til at planlægge dit eget program ud fra personlige mål, og jeres underviser planlægger også forløbet efter jeres forventninger til faget. Undervisningen foregår typisk i hverdagene, kl. 8-12, i alt ca. 40 timer. I weekenderne og om eftermiddagen er tiden fri til at tage på ture for at se aktive vulkaner, tage på rideture gennem junglen, surfe på de eksotiske strande eller noget helt andet.

Efter undervisningen er der en lille friperiode, hvor I har mulighed for at tage med på en udflugt til den aktive vulkan, Arenal, ride på hesteryg gennem bjergene, bade i varme kilder og gå i tågeregnskovene ved Monteverde. Denne 5-dages udflugt er ikke inkl. i rejsens pris og koster ca. 350 USD med overnatning, transport og alle udflugter.

# data[].attributes.body
I ankommer til Costa Ricas hovedstad, San José, hvor jeres rejseleder modtager jer med velkomstmiddag og teambuilding de første dage. I San José får I en historisk og kulturel introduktion til Costa Rica, inden I fortsætter til den flotte Corcovado National Park.

Her skal I sejle ad floder omgivet af mangrove- og regnskov og udforske dyrelivet, der blandt andet byder på papegøjer, aber, slanger, dovendyr og mange forskellige fuglearter. I skal også på vandreture med en lokal guide, som fortæller om det mangfoldige dyre- og planteliv. I overnatter på en lodge midt i parken, hvilket giver fantastiske oplevelser med dyrelivet - om natten kan man virkelig høre junglen! Der er mulighed for både at opleve delfiner, hvaler og havskildpadder på helt tæt hold. Om eftermiddagene er der tid til at bade og snorkle ved de smukke palmeklædte strande eller iagttage de berømte papegøjer eller tukanerne, der gemmer sig i træerne ved stranden. I tager tilbage til San José og fortsætter til studiecenteret i Playa Tamarindo, hvor jeres intro-uge slutter.